Tämä on Los Angelesin piirikunnan ensimmäinen kenttä,
joka antoi afroamerikkalaisille pelioikeuden.
Tämän myötä siirrän puheenvuoron.
Ensimmäinen kysymys: motivoiko sinua joku erityinen henkilö?
Minulle iso motivaatio on mies, jonka tunnemme nimellä Tiger Woods.
Onko tuttu? - On.
Seurasin häntä. Aloin pelata golfia kesällä -97.
Tiedättekö, mitä tapahtui huhtikuussa -97? Muistaako kukaan?
Siinä se on. Historiallinen voitto.
Vuoden -97 Masters inspiroi minua.
Muistan kaikkien syvän kunnioituksen tätä Tiger Woodsia kohtaan.
Sitten huomasin myös, että meillä oli sama ihonväri.
Amerikassa on selkeää rasismia. Sehän on aina este Amerikassa.
Golfissa parasta on se,
että kun lyö tuloksen 66, ei joudu väistymään.
Silloin ei pidättele mikään muu kuin oma tulos.
Tigerin ansiosta alettiin nähdä pintaa syvemmälle,
koska hän oli niin mahtava.
Tiger voitti vuoden 1997 Mastersin. Sanoin isälle, että haluan samanlaiseksi.
Tiger Woods sanoi aina: "Älä katkeroidu vaan paranna."
Aamen. Kaksi sanaa korjaa kaiken golfissa: pelaa paremmin.
Pelaan golfia Tigerin ansiosta.
Hän raivasi tien monelle nuorelle, joka ei olisi uskonut kuuluvansa golfiin.
Tätä parempaa ei olekaan.
Collin Morikawa on Tiger Woodsin menestyksen jatkaja.
Uusi tähti golfissa.
Collin Morikawa on PGA-mestari.
25-vuotiaana hän on jo maailman parhaita pelaajia.
Virheetön suoritus hänen ensimmäisessä Britannian avoimessaan.
Kaksi major-voittoa kahtena ensimmäisenä vuonna.
Hänellä on teräksenluja keskittymiskyky, joka tuo mieleen Tigerin.
Tony ja Collin edustavat golfin tulevaisuutta.
Heillä on vain erilaiset tyylit.
Näytätpä siistiltä.
Tony Finau on ehdoton perheenisä, jota kaikki kannustavat joka viikko.
Mutta hänellä ei ole major-voittoa vaan vain kaksi PGA-kiertuevoittoa.
Tony Finaulla ei ole ansioluettelossaan peliään vastaavia voittoja.
Parhaat golfaajat ovat yleensä itsekkäitä. He poistavat häiriötekijät.
Tonylla on paljon häiriötekijöitä.
GOLFIN SUPERTÄHTIEN MATKASSA
VAIKEUKSISTA VOITTOON
Kohta valmista.
Makutesti. Toivottavasti ne ovat maineensa veroisia.
Onko hyvää?
Herkkua.
Nene, annatko arvosanaksi kasin, ysin vai kympin?
Kasin.
Kasinko? Hän antoi kasin. Älä viitsi. - Se on silti hyvä.
Minusta kymppi. - Entä sinusta?
Enpä tiedä tavallisesta, mutta Nutella oli hyvä.
Kymppi. - Niinkö, Tone?
Uskon, että voi olla loistava golfaaja sekä loistava aviomies ja isä.
Tasapainon löytäminen on vaikeaa, mutta miksen voisi olla molempia?
Sano heippa. - Heippa.
Tony on samoalaista ja tongalaista syntyperää,
ja minä olen samoalainen.
Kulttuurimme perusta on perhe.
Älä nyt.
Matkustan perheeni kanssa nyt lähes joka viikko.
Sain pisteen.
Mukavaa, kun mies tulee kotiin joka päivän päätteeksi.
Voi ei.
Olin tosi lähellä.
Lähempänä kuin koskaan. - Olet huono.
Hyvä yritys.
Menetin vastikään isäni, mikä ajoi perheemme matkustamaan yhdessä.
Valitettavasti vaimoni isä menehtyi viime vuoden lopulla.
Halusin olla vaimoni tukena, joten perheeni tuli matkustaa kanssani.
Perheellemme on ollut hieno kokemus olla yhdessä tänä aikana.
Tähän asti hyvän urani avulla huolehdin suurimmasta osasta perheemme tarpeita.
Onko nuorten MM-pokaalisi täällä?
Vai onko se papalla? - Taitaa olla.
Nyt keskityn enemmän golfturnausten voittamiseen -
kuin lisäpaineisiin elättää perheeni taloudellisesti.
Urani alussa se oli enemmänkin sitä.
Asuin autossa ja muuta sellaista heti alussa.
Kun menin naimisiin, se oli rankkaa.
Utahissa köyhänä varttuneen pojan ei odotettu pääsevän PGA-kiertueelle.
Hän oli todellinen altavastaaja.
Tonylla ei ollut paljoa. Hänen vanhemmillaan oli seitsemän lasta.
Kotikulmilla oli levotonta. Siellä oli jengejä ja väkivaltaa.
Hänen isänsä uskoi,
että pysymällä toimeliaina lapset eivät joudu vaikeuksiin.
Näyttääkö erilaiselta vai samalta? - Samalta.
Katso näitä lommoja. - Niin.
Vaimoni ja minä mietimme aina keinoja pitää heidät poissa pulasta.
Ei aavistustakaan, miksi päätimme opettaa lapsille golfia.
Mielestäni se oli mitä typerin peli. Tennis on paljon helpompaa.
Autotalli ei auennut, koska verkko oli sidottu kattoon.
Sitä ei saanut auki.
Oli normaalia kuulla pamauksia, koska alueella ammuskeltiin.
Aivan.
Veljeni sanoi yllättäen isälle haluavansa pelata golfia.
Hän ei tiennyt siitä mitään eikä ollut kokeillut.
Budjettimme takia isän piti keksiä meille keino opetella pelaamaan kotona.
Hänen keksintönsä oli patja autotalliin. Siten me pojat opettelimme lyöntejä.
Chippaus ja puttaus oli ilmaista golfkentällä.
Meillä ei ollut varaa rangelle, joten löimme patjaa päin.
Kerran viikossa katsoimme rangella, kuinka suoraan löimme.
Minulla ei ollut muuta suunnitelmaa kuin golf.
Montako tuntia vietin autotallissa? Halusin olla tosi hyvä golfissa.
Muistan lukemattomia kertoja, kun pyysin saada mennä lyömään palloja autotalliin.
Oli paljon opittavaa.
Yllättävää, että keksimme järjestelmän oppia lyömään golfpalloa ja kilpailemaan.
Paljonkohan väkeä tulee viime vuoteen verrattuna?
Lukuja ei julkaistu. Kuulin, että tuli noin 5 000 päivässä.
Entä normaalisti? - 40 000. Siitä tulee hyvin erilaista.
Ensimmäiset täydet Masters-katsomosi. - Niin.
Siitä tulee hienoa. - Koa, odotatko innolla Mastersia?
Kun voitin major-turnaukset,
seuraavana päivänä halusin voittaa uudestaan.
Nyt en ole voittanut vuoden 2021 Britannian avoimen jälkeen.
Näin urani varhaisessa vaiheessa se on ollut pitkä aika.
Major-turnaukset määrittävät uran. Haluan vihreän takin mutta muitakin voittoja.
Tiger voitti yli 80 kertaa. Niin moneen voittoon ei silti kyllästy.
Vaikka haluan tämän voiton eniten, haluan silti voittaa kaikki.
Kiitos.
Collin Morikawa on tavallaan ihmelapsi.
Siitepölyä.
Hän on aito supertähti.
Tervetuloa Augustaan. - Hei.
Mielestäni hän on PGA-kiertueen vaikuttavimpia pelaajia, piste.
Hänessä on vain jotain erilaista.
Näin nuorena on paljon saavutettavaa.
Toivottavasti voin muistella tätä ja sanoa, että teimme hyvää työtä.
Meillä on koko-ongelmia.
Kaikestahan löytyy virheitä.
Se on pienentynyt tämän kohdalta.
Tosi ärsyttävää.
Olen kunnon nipottaja tämän suhteen,
mutta hanskan pitää istua.
Käteni ovat oudon kokoiset.
Voi, Magnolia Lane.
Huomenta. Miten menee? - Tervetuloa takaisin.
Kiitos. Mukava palata.
Tänne kannattaa palata. - Jotain täällä tapahtuu, mutta mitähän?
Menen selvittämään. Se taitaa selvitä tuolla.
Sieltä pääsette sisään. - Kiitos.
Muistan ensi kertani täällä. Yllätyin vapaiden paikkojen määrästä.
Pysäköin tuonne, ja yksi vihreätakkinen tuli sanomaan:
"Anteeksi, mutta tämä on aiempien voittajien parkkipaikka."
Sanoin, että palaan ensi vuonna. Hän vain nauroi.
Kerroinhan kirjautumisnumerosta? - Niin.
Jos on vaikkapa 38. sisäänkirjautuja,
saa merkin, jossa on numero 38.
Moni aiempi voittaja muistaa voittovuoden numeronsa.
He odottavat... - Saadakseen samanko?
...kunnes saavat saman numeron. - He eivät siis kirjaudu sisään ennen sitä.
"Mikä numero on vuorossa?" "24."
"Selvä, palaan tunnin päästä. Varaa numero 38 minulle."
Niin, aivan.
Huomenta.
Minkä numeron sait viime vuonna?
Muistatko? - En muista.
Mutta 77 kuulostaa hyvältä.
Sain onnennumeron 77.
Anna mennä. Toivotan kaikkea hyvää. - Kiitos.
Hei. Miten menee?
Onnea matkaan. - Kiitos.
86. Masters-turnauksen avauskierros on alkanut.
Pelaajat valmistautuvat aloittamaan vihreän takin jahtinsa.
Tiger Woodsin avauslyönti.
Tiger Woodsilla on ollut uskomattomat 13 kuukautta.
Auto-onnettomuus, pahat vammat ja epävarmuus kävelykyvystä.
Hieno tilaisuus golfin faneille.
Siinä vasta sisukas tyyppi.
Olkapääleikkaus, polvi, nilkka.
Hän sanoo: "Antaa tulla vain."
Näytä niille, poika.
Tony Finaun avauslyönti.
Tony Finau näki läheltä golfhistorian ehkä kuuluisimman kierroksen.
Hän pelasi Tiger Woodsin kanssa finaalikierroksella, kun Tiger voitti.
Tigerin Masters-voitto oli älytöntä.
Tiger Woods teki paluun saamalla taas major-voiton yli vuosikymmenen jälkeen.
Hän oli kärsinyt jalkojen vammoista ja yksityiselämän häpeästä.
Se, että kaikki toivoivat samaa asiaa, joka sitten myös tapahtui, oli älytöntä.
Tony Finau näki sen aivan läheltä.
Haaveilin siitä koko ikäni.
Seitsemännen avauksen jälkeen sain ensi kertaa puhua Tigerille.
Hiljaisuus oli vähän kiusallista.
Kysyin, miten lapset voivat. Hän vastasi vain: "Hyvin."
Sitten hän alkoi kävellä nopeammin. Tajusin, ettei hän halunnut puhua.
Paluu kunniaan.
Tigerin mielentila oli kai Tonylle uutta. Se oli täyttä keskittymistä.
Parhaat pelaajat ovat golfin vallassa, eikä Tony Finau ole sellainen.
Hänen elämässään on tasapainoa, jota kaikilla ei ole.
Mihin se päätyi? - Jäi lyhyeksi.
Hän selvästi välittää perheestään syvästi, enkä tiedä, haittaako se hänen peliään.
Rankka päivä. - Yhdeksän reikää meni hyvin.
Sitten tein virheitä ja jäin kymmenen lyönnin päähän.
Onko isi voitolla? - Hän tekee parhaansa.
Äiti, kyllä vai ei? - Ei hän ole voitolla.
Perheen kanssa matkustaminen vaatii minulta paljon.
Tonysta tuntuu, ettei hän suoriudu niin hyvin kuin pystyy.
Tony Finaun tavoitteena on nyt par.
Hän tarvitsee nyt jotain positiivista.
Ehkä olemme vähän liikaa hänelle, koska oli varmasti raju muutos,
kun ensin matkusti yksin, ja nyt yhtäkkiä meitä onkin kahdeksan.
Hei, kulta. Miten kävely meni?
Oli kylmä. - Niinkö?
Moni pelaaja ei pidä itsestään, kun pelaa parasta golfiaan.
Hermot ovat kireällä, eikä ole täysin läsnä perheensä kanssa.
Mikään se ei vaikuta sellaiselta, joka Tony Finau on, saati haluaa olla.
Schefflerin nimi tulostaulun huipulla. Hänen varhaisen golfuransa suurin päivä.
Tony Finausta on varmasti ärsyttävää, kun jatkuvasti kysytään,
mikä estää häntä voittamasta. Se hänen tarinansa on.
Hän on niin lahjakas, että joka viikko ihmetellään, miksei hän voita.
"Ovatko lapsesi häiriötekijä, kun palaat golfkentältä?"
Tony joutuu miettimään,
onko hän toimintakykyisempi perheensä ja lapsensa mukanaan vai yksin.
Minulla ei ole lapsia. Tonylla on viisi. Opettelen vain matkustamaan koiran kanssa.
Olen tosi järjestäytynyt ja inhoan sitä, kun asiat eivät ole paikallaan.
Jos mukana olisi kymmenen henkeä, enkä tietäisi, mitä tapahtuu...
Saan ahdistusväristyksiä jo pelkästä ajatuksesta.
18. REIKÄ
Mastersin viiden kärki kelpaa hyvin.
Löin mitä ikimuistoisimman lyönnin 18. reiällä Roryn kanssa.
Löin mahtavan avauksen ja mietin, että tästähän tulee helppoa.
Sitten osuin suoraan hiekkaesteeseen.
Kun astuin sinne ja näin Roryn pallon, kiitin luojaa, ettei se ollut minun.
Hänellä oli mitä mahdottomin lyönti.
Mahdotonta. Pitää vain toivoa parasta.
Hänen pallonsa kiersi mäen, ja mietin, että se näytti todella hyvältä.
Lopulta se putosi reikään.
Katsokaa. Aivan mahtavaa.
Hän sekosi ja huitoi käsiään ennennäkemättömiin suuntiin.
Mikä kierros. 64 vastaa Masters-historian alinta finaalikierroksen tulosta.
Sitten oli minun vuoroni.
Morikawa samasta hiekkaesteestä. He ovat olleet tasoissa pitkin päivää.
Taas kerran. Tällaista ei voi keksiä.
Siinä vaiheessa silmissä pimeni.
Mitkä unelmalyönnit 18. reiällä.
Vaikken yltänyt voittoon, viides sija on paras Masters-sijoitukseni.
Se kohotti itseluottamusta, kun saimme yhden hyvän major-sijan.
Se motivoi pelaamaan hyvin loppukaudella.
LOS ANGELES KALIFORNIA
Olen kyllä parempi. En vain ole heitellyt pitkään aikaan.
Olen opetellut irtautumaan golfista,
mutta se on vaikeaa, koska pyrimme aina parempaan.
Sisimmässämme me golfaajat olemme kaikki itsekkäitä.
Me hoidamme lyönnit, ja meidän pitää ottaa ohjat.
Pitää olla vähän itsekkäämpi kuin oikeasti haluaa.
Hyvä.
Asetan tason ja tavoitteet korkealle.
Olen oppinut, että tärkeintä on huolehtia itsestäni.
Hyvä. Keskity täysillä.
Itsekkyyttä paheksutaan, mutta se on hyvä asia.
Hyvä.
Mietin, mikä on parasta minulle.
Hyvä. Toinen puoli.
Se on aina vaikeaa, koska välitämme läheisistämme.
Pitää suhtautua itsekkäästi ajanhallintaan,
terveyden hallintaan ja kaikkeen, jotta suoriutuu parhaiten.
Kiitos, kun tulitte. Collinilla on tietysti kiireinen viikko.
Kuten aina, katsomme ensi vuoden malleja.
Et toki ole ujo, mutta ainoa sääntö on rehellisyys.
Se kehittää meitä kaikkia.
Kuulostaa hyvältä. - Hienoa.
Aloitetaan uusista viisitaskuhousuista. Luotamme todella tähän materiaaliin.
Ne eivät tunnu kovin raskailta. Jopa vähän joustavammilta kuin nykyiset.
Pidän niistä. - Loistavaa.
Aloitamme torstaina tällä kuosilla.
Toistaiseksi on pelkkä mallitilkku, mutta materiaali on kevyttä ja joustavaa.
Raikas väripaletti.
Mitä sanot siitä oliivinvihreän kanssa?
Enpä tiedä tästä. - Selvä. Mikä siinä on haasteena?
Se ei vain ole minun tyyliäni.
Selvä. - Se on sinun tyyliäsi.
Tämä väripaletti ei sovi vihreän kanssa. - Aivan.
Nämä vihreät housut.
Jos haluaisin vihreät housut, pukisin valkoisen paidan.
Se olisi täysin minun tyyliäni. - Palataan housumallistoon myöhemmin.
Putataan ensin, kamu. - Selvä.
Lyö 20 puttia.
Toista viisi kertaa, niin katsotaan osumisprosentti.
Vaikket osu, jatka vain, mutta laske osumat ja ohilyönnit.
Jraice haluaa olla isänsä kaltainen.
Hän ihailee Tonya. Molempien lempiväri on vihreä.
Hänkin pitää golfista. Se on heidän oma juttunsa.
Golf on Jraicelle kaikki.
Hän pääsi nuorten MM-kisaan, mikä on huikeaa.
Vielä kolme tasoihin.
Viisitoista kuudestatoista. -Älä jäädy.
Menen yksin Britannian avoimeen.
Vielä kaksi.
Jraicella on iso kansallinen turnaus.
Ellen pelaisi itse, olisin mielelläni hänen mailapoikansa.
Hei, no niin.
Isän velvollisuus jää väliin, mutta minun pitää hoitaa omat asiat.
Hyvä. Kupin perälle.
Tervetuloa 150:nteen Britannian avoimeen -
Old Courselle St Andrewsiin.
Kun mietitään, missä golf sai alkunsa,
vastaus on Skotlanti, ja St Andrews on golfin kotipaikka.
Siellä on paljon historiaa.
Se on maailman ikonisimpia golfpaikkoja.
Jokainen pelaaja nauttii St Andrewsin Britannian avoimessa pelaamisesta.
Tilaisuus voittaa Britannian avoin St Andrewsissa on golfin Graalin malja.
Vuoden mestarigolfaaja on Tiger Woods.
Eräiden mukaan mikään aidosti mahtava ura ei ole täydellinen ilman sen voittoa.
Uransa huipulla on ehkä korkeintaan kolme tilaisuutta siihen.
Tällä viikolla on paljon tarinoita, muttei Tiger Woodsia parempia.
Onko hän kilpailukykyinen? Pääseekö hän jatkoon?
Vai asteleeko hän viimeistä kertaa St Andrewsin historiallisella maaperällä -
Britannian avoimessa?
Otatko kotelon?
Onneksi se on yhä täällä. Hieno juttu.
Menoksi sitten.
Kun voittaa Claret Jugin, sen saa pitää vuoden ajan.
Mutta seuraavan vuoden Britannian avoimessa se pitää palauttaa.
Collin Morikawa kirjoittaa omaa lukuaan major-turnausten historiassa.
Ajatella, että siitä on vuosi.
Claret Jugin palauttaminen on kurjaa, mutta 150. Britannian avoin on jännittävä.
Tämä on minulle uusi paikka. En ole pelannut St Andrewsissa.
Hallitsevaa mestaria tarkkaillaan. Toivon näkeväni tämän taas sunnuntaina.
Huomenta. - Tervetuloa Skotlantiin.
Olet nyt tehnyt historiaa. - Tämä on ollut mahtavaa.
Nautitko vuodestasi? - Se oli ainutlaatuinen. Aivan upea.
Paljon kiitoksia. - Kiitos.
Toivottavasti saat sen taas sunnuntaina. - Aivan.
Toistaisitteko luovutuksen?
Ei, hän on taikauskoinen. - Annoin sen jo.
Valitan.
Collin, paljon kiitoksia. - Kiitos.
Vaimoni kuvasi hienoja videoita.
Miten Jraice pelasi eilen? Unohdin kysyä.
Ei hyvin. - Eikö? Paljonko yli parin?
Ensin neljä, sitten yksi ja eilen taisi mennä 12 yli parin.
Voi ei. - Niin. Ei mennyt hyvin.
Oletteko jutelleet vielä? - Puhuin hänelle ja Alaynalle.
Alaynasta tuntui, että Jraice luovutti, mikä ei ole mukava kuulla.
Turnauksessa pelataan loppuun asti.
Sellaista se on, mutta hän oppii kyllä.
Tonya suretti olla poissa Jraicen ensimmäisestä nuorten MM-kisasta.
Tony voitti sen 12-vuotiaana. Heillä on sellainen side.
Tony taisi sanoa kerran:
"Olisinpa siellä, kamu. Mutta sitten olen, kun voitat."
Siirrymme nyt 18. reiälle -
ainoan oikean Tiger Woodsin luo.
Riippumatta siitä, kilpaileeko hän viimeistä kertaa täällä St Andrewsissa,
hän on tuonut peliin todella paljon.
Suodaan hänelle tämä hetki.
Hän ei toivonut tällaista viikkoa,
kun palasi St Andrewsiin ja Britannian avoimeen.
Collin Morikawa on tavallaan ollut Tiger Woodsin viimeisin vallanperijä.
Birdieputti.
Viime vuonna tähän aikaan tuskin yksikään meni ohi.
Kun joku vertaa pelaajaa Tiger Woodsiin, ensiksikin se on vastuutonta,
ja toiseksi siitä tulee pelaajalle taakka.
Morikawa aloitti vuoden kuumana. Odotukset olivat korkealla.
Morikawan pitää päästä vauhtiin.
Tiger Woods pilasi jokaisen golfaajan odotukset.
Tiger saavutti suorituskyvyn huipputason -
ja sitten ylläpiti sitä vuosikausia.
Mutta golf ei toimi niin.
Huono tuuri.
Collin Morikawa kolme yli parin. Voitonmahdollisuudet vähenevät.
Golf on epävakaa laji.
Jatkossa kysymys kuuluu,
olemmeko jo nähneet Collinin huipun, vai oliko tämä vain pieni notkahdus,
ja pian häntä verrataan taas Tiger Woodsiin.
Voi ei. Hänen Britannian avoimensa saattaa olla finito.
En välitä muista.
Meillä on ollut rankka kausi, ja ihmiset alkavat puhua.
Mutta jos voin sentään oppia siitä,
toivottavasti tulen vain paremmaksi ajan mittaan.
16. reiällä, kentän vaikeimmalla, Tony Finau.
Alas. Seis.
Halusin nähdä, miten hän pärjäisi Britannian avoimessa ilman perhettään.
Häntä on kyseenalaistettu keskittymiskyvystään.
Aina mietityttää, tekeekö oikeita asioita.
Tony Finau löi bogeyt 16. ja 17. reiällä.
Hän tarvitsee kolme pelatakseen viikonloppuna.
Jatkaisiko samaan malliin, vai soiko hälytyskello vaatien muutoksia?
Pomppaa oikealle.
Tämä ratkaisee, saako hän tiiausajan huomiselle.
Ylämäki.
Pomppu.
Ei sen väliä. Hän tiesi, mitä se merkitsi.
TONY FINAU KARSINTARAJALLA
Uransa tässä vaiheessa Tony Finau pyrkii major-voittoihin.
Aivan mahtavaa.
Hyvänen aika sentään.
Tässä Britannian avoimessa hän sijoittui 28:nneksi,
mikä on kunnioitettavaa, mutta lopulta jälleen mieleenpainumaton sijoitus -
tällä toistaiseksi mieleenpainumattomalla kaudella.
Hei sitten. - Jään viikonlopuksi.
Tony tuli St Andrewsiin ilman perhettään muttei pelannut loistavasti.
Jos Tony ei voita, kyse on Tonysta.
Se ei johdu hänen olosuhteistaan eikä tilanteestaan.
Tony on äärettömän viisas ja ymmärtää hyvin,
minkä vuoksi tekee, mitä tekee.
Se, joka sanoo perhettäni häiriötekijäksi, ei ymmärrä, mitä olen kokenut.
Vilpittömät kiitokseni teille kaikille. Näen paljon tuttuja kasvoja joka vuosi.
Tonysta tulee mieleen perhe, usko ja golf.
Aplodit perheelle, joka on tukenut häntä koko hänen ikänsä.
Golfiin voi uppoutua niin täysin, että usein ei nauti elämän iloista.
Tänä vuonna tiesin, että minun piti olla vaimoni tukena.
Myönnän, että keskityin suuresti siihen, että hän oli henkisesti kunnossa.
Tiedän, miltä vanhemman menetys tuntuu.
Tänään ajatuksissamme ovat Tonyn äiti Vena ja appi Tipa.
Aina on eräs -
minulle erityinen henkilö,
joka ei koskaan voi olla paikalla.
Tonyn äiti Ravena menehtyi vuonna 2011.
Ravena, Tonyn sisko Narnar ja vanhin veli Kinga -
joutuivat traagiseen auto-onnettomuuteen, ja Ravena menehtyi paikan päällä.
Vanhempani kuljettivat minua lapsena pitkin koko osavaltiota.
Emme tienneet golfista mitään. En osannut pelata enkä pukeutua.
Enkä voi olla ajattelematta sitä upeaa uhrausta,
jonka vanhempani ovat tehneet vuokseni.
Perheeni on ollut tukena alusta asti.
Hän menehtyi 27. marraskuuta 2011,
ja Jraice syntyi 28. marraskuuta, seuraavana päivänä.
Se oli hullua.
Tony on kuin äitinsä. Hyvin avoin, antelias ja rakastava.
Hän kaipaa äitiään aina. He olivat hyvin läheisiä.
Se on hänen motivaationsa.
Hän haluaa olla äidilleen ylpeydeksi ja tehdä asioita,
joita hänen äitinsä halusi.
Minulla oli mahtava äiti.
Minun pitää näyttää maailmalle,
miten hyvä pelaaja olen ja millaiseksi minut kasvatettiin.
Ensimmäisenä vuonna on paljon totuteltavaa.
Ensimmäinen päivä, viikko ja kuukausi ilman häntä.
Ensimmäinen kiitospäivä ja joulu.
Anteeksi.
Perheen kesken luomamme perinteet.
Ensimmäisestä vuodesta oli hyvin vaikea selvitä.
Vauva.
Hei, vauva.
Urani merkitsee minulle paljon.
Joskus voimme erehtyä, että se merkitsee kaikkea.
Älä viitsi katsoa korttejani.
Älä nyt.
Tiesin, mitä vaimoni koki ja miltä hänestä tuntui.
Minulle oli tärkeämpää -
tukea häntä vaikeina aikoina kuin olla missään muualla.
Saattoiko pelini siis joutua taka-alalle?
Ehkä. Mahdollisesti.
Mutta se ei ole läheskään yhtä tärkeää kuin vaimoni ja hänen tukemisensa.
Hänkin on ollut tukeni monta vuotta.
Nene, anna korttini. Ole kiltti. - Melkein valmista.
Menoksi, Nene. - Eikä. Vielä on paljon jäljellä.
Kymmenen. - 20. Menoksi.
Seuraava vaihe. - 30.
1 350 000 DOLLARIA VOITTAJA, 3M OPEN
Kun kuvittelen äitini, hän hymyilee aina.
Hän sanoi aina samoan kielen sanan malosi takoen samalla rintakehää.
Se tarkoittaa vahvuutta. Ajattelen sitä koko ajan.
Tämän viikon 3M:n tarina on ollut 43-vuotias Scott Piercy.
Voitto on lähellä, kun hän johtaa neljällä lyönnillä.
Britannian avoimen jälkeen oli tärkeää nauttia pienistä voitoista.
Yksi oli se, että onnistuin isossa putissa.
Se voi kuulostaa hassulta, mutta se oli iso juttu.
Tästä puttaajasta voi tulla merkittävä tekijä.
Näissä pitää onnistua.
Hän onnistuikin. - Sillä lailla.
Putteri alkoi tuntua paremmalta ja asiat järjestyä.
Varokaa Tony Finauta. Pari varhaista birdietä.
Piercyn parlyönti. - Viisi lyöntiä Tony Finauta edellä.
Neljännen kierroksen ensimmäinen virhe.
Piercy yrittää välttää toisen peräkkäisen bogeyn.
Viimeisessä ryhmässä Piercyn johto väheni neljään.
Nyt on mielenkiintoista nähdä, miten lähelle hän pääsee.
Kaikki uskoivat Scott Piercyn hallitsevan tätä turnausta. Se ei pitänyt paikkaansa.
Sillä lailla.
Tony Finau tuli takaa ja alkoi nousta tulostaululla.
Piercyn tärkeä putti.
Enää 17 alle.
Tonya kritisoidaan siitä, ettei hän saa upotettua puttejaan.
Yhtäkkiä hän alkoi onnistua puteissa, joissa ei ennen onnistunut kärkikahinassa.
14. REIKÄ
Pitää mennä.
Yhä hiekalla.
Voi hemmetti. Pysy oikealla.
Tämä on vaikea peli. - Ja julma peli.
Finau on pääsemässä johtoon.
Olen unelmoinut siitä, että perheeni on paikalla, kun voitan.
Niin ei käynyt kahden ensimmäisen kohdalla.
Hyvä putti. - Reikä löytyi.
Uskomatonta. Nyt 17 alle.
Menoksi, Tony!
16. REIKÄ
Adrenaliini virtasi.
Olin kolme lyöntiä perässä 13. reiällä, mutta johdin neljällä ennen 17. reikää.
Iho oli jännityksestä kananlihalla, ja sydän läpätti.
"Hän hoitaa homman. Nyt on hänen aikansa."
Tällä nuorella miehellä on 10 toista sijaa ja kaksi voittoa.
Toiset sijat olivat huonoa tuuria. Mukava nähdä vihdoin hyvää tuuria.
Tony Finau onnistui voittamaan perheensä katsellessa. Se oli uskomatonta.
18. REIKÄ
Hänestä sanotaan: "Tony on mahtava golfaaja, mutta..."
Onneksi ura on kovin pitkä aika. Hän on vasta pääsemässä vauhtiin.
Finau puttaa nyt voitosta.
Tony Finau voittaa 3M:n.
Mies Isolta Suolajärveltä on voittanut Minnesotan 10 000 järven maassa.
Ylläsi on vihreää kuten aina äitisi kunniaksi.
Tämä on ensimmäinen voitto, kun koko perheesi on paikalla.
Mitä tämä voitto merkitsee? - Saat minut herkistymään.
Rakastan perhettäni ja äitiäni. Kaipaan häntä.
Hienoa, että perheeni on täällä.
Moni on auttanut minut tähän pisteeseen. Olisi itsekästä olla kiittämättä kaikkia,
mutta vanhempani ja vaimoni ovat tukeneet minua alusta asti.
Omistan tämän heille.
Tony Finau, ansaittu voitto. Mene juhlimaan perheesi kanssa. Onnea.
Vaimoni on ollut tuki ja turva avioliittomme alusta asti.
Hän näki minun pelaavan, kun olin pelkkä nolla.
Niistä vuosista selviäminen oli rankkaa.
Nyt hän näkee minut koko maailman edessä. Hän oli paikalla, kun kukaan muu ei ollut.
Anteeksi.
Tonyn 3M-voitosta puhutaan paljon.
Sanotaan, että pelaajakenttä oli heikko.
Jokaisella on oikeus mielipiteeseensä, mutta voitto on voitto.
Ainahan kysytään, miksei Tony Finau voita useammin.
Kun hän sitten voittaa, keksitään syitä olla antamatta hänelle ansaittua kunniaa.
Voiton jälkeen jäi paha maku suuhun. Mielestäni minulla oli yhä todistettavaa.
Halusin hiljentää puheet heikosta pelaajakentästä,
tai mitä epäilijät sanoivatkaan.
Detroitissa alkaa Rocket Mortgage Classicin finaalikierros.
Johdossa on tämä mies, Tony Finau,
joka pyrkii peräkkäisiin PGA-kiertuevoittoihin.
Vielä PGA-kiertuevoiton jälkeenkin -
hänellä oli todistettavaa seuraavalla viikolla.
Jos se ei ole mestarin ajattelutapa, en tiedä, mikä on.
Pelasin urani parasta golfia.
Finau on suorastaan rökittänyt tämän viikon loppupuoliskon.
Hän johtaa kolmella lyönnillä 11. viheriöllä.
Löin koko viikolla yhden bogeyn, joka itse asiassa sapettaa yhä.
Nolla bogeyta olisi ollut kiva.
Vauhdilla vasempaan.
Täydellistä. - Upeasti pelattu 12. reikä.
Finau toipui nopeasti viikon ensimmäisestä bogeystaan.
Kaikki tähän asti tapahtunut on kouluttanut häntä.
Hän alkaa saada setvittyä, mihin kaikki sopii.
18. REIKÄ
Peräkkäiset kiertuevoittoviikot kertovat hänen pelinsä kehityksestä.
Se kertoi, että hän on valmis viemään tämän aivan eri paikkaan,
jota emme ole vielä Tony Finaulta nähneet.
Tony Finau mursi padot peräkkäisillä PGA-kiertuevoitoillaan.
Peräkkäiset!
Uskon, että nyt kysytään, milloin hän voittaa major-turnauksen.
Kun se tapahtuu, sanotaan kai, että hänen pitäisi voittaa niitä lisää.
"Koska Tony Finauhan on mahtava."
Tony Finaulta halutaan aina vain lisää.
Tuo oli tunteikas halaus vaimosi kanssa. Ketä toivot näiden voittojen innoittavan?
Seuraavaa sukupolvea ja varsinkin poikaani kotona.
Jraice, poika.
Tämä on sinulle, kamu.
Lapseni näkevät isänsä kovan työn.
Minulle merkitsee paljon, että he näkevät niin epäonnistumiset kuin voitotkin.
Sitä mestarilta vaaditaan.
Tehdäänkö yksi valtava? - Joo.
"Peräkkäinen mestari." - Hyvä idea.
Kaikki tekevät julisteita sisällä. Vielä on pari tekemättä.
Mukava nähdä. - Hei.
Rakastamme Tonya.
Kaikille juliste. Kun hän tulee, hän näkee meidät ulkona.
Tässä on Tonyn isoäiti, joka täytti eilen 89 vuotta.
Tässä ei ole edes puolet vaan pieni osa suvusta.
Hyvä niin, koska tänne ei mahdu enempää.
HYVÄ, TONY PERÄKKÄINEN MESTARI
Mielestäni peräkkäiset voitot vahvistavat, että keinoni toimivat.
Hän tulee noin minuutin päästä.
Saa itse päättää, muuttaako mielensä minusta ja toimistani.
En ole antanut ulkopuolisten määritellä, kuka olen ja miten minun pitäisi toimia.
Minulle perhe on aina tärkein.
ONNEA MESTARI TONY FINAU
Voittaja on häviäjä, joka ei luovuttanut. Se kuvaa minua.
Koen todella, että jos ei voita, siitä oppii.
Golfissa ei voita usein.
Siinä on paljon opittavaa, koska ei voita joka viikko.
Mutta sama pätee elämään. Elämässä tulee enemmän tappioita kuin voittoja.
Nousemme ylös, otamme opiksi ja yritämme jatkaa eteenpäin.
Tuo oli aika siistiä. - Selvä, Netflix.
Me lähdemme. Kiitos.
Hei, lapset.
Hei, Jraice. - Hei.
Hei, Nene. - Hei.
Hei, Tone. - Hei.
Hei, Sage. - Hei, isä.
Mitä pidit, Jraice? - Se oli siistiä.
Näitkö terveiseni? - Näin.
Mutta isä, Jraice puhui sinusta pahaa.
Enkä. Milloin muka? - Niin puhuikin.
Bogeyn takiako? - Niin.
Löin yhden ainoan bogeyn.
Minä onnistuisin siinä putissa kahdeksan kertaa kymmenestä.
Mito, haluan puhua PGA-mestaruusturnauksista.
Mito Pereira on 27-vuotias chileläinen tulokas, jolta odotetaan paljon.
Mitä tämä on? Hän ei tiedä, mitä tehdä. Hän tunnustelee kaikkea.
Sahithilla oli vahva amatööriura, mutta kukaan ei odota paljoa.
Kerro minulle. Jäikö se maalle?
Menikö se veteen? - Meni.
Hän on turhautunut. - Varmasti lannistavaa.
He tulivat voittamaan. Sitä he haluavat.
PGA-kiertueella on vaikea voittaa.
Eikä.
Tuosta jää arpi.
Golf on vaikeaa.
Tekstitys: Kaisa Innes